Kampung People (musim 3)

Musim ketiga Kampung People, juga dikenali sebagai Kampung People 3 memulakan tayangan perdana di Slot Lestary TV3 bermula 18 November 2022 sehingga 10 Disember 2022 menggantikan Sentuhan Najwa.

Sinopsis 
Setelah Razif sekeluarga dan beberapa orang kampung yang lain ditidurkan selama dua tahun akibat pandemik Covid-19, mereka semua telah dikejutkan semula dengan identiti diri yang baharu untuk mengaburi mata geng Cengkih Manis yang masih lagi mengancam keselamatan mereka. Demi keselamatan yang lebih terjamin, mereka semua kini mendiami sebuah perumahan flat di sebuah bandar.

Untuk menyembunyikan kesilapan Pacerat sendiri, Agen Shukrinah dan Agen 1 terpaksa berbohong kepada Laila yang mengatakan bahawa otak Jaafar terpaksa dipindahkan ke dalam badan Badrul bisu. Namun, Razif dan Laila sekeluarga dapat membongkar agenda kedua-dua agen Pacerat ini dan mula mengatur strategi untuk mengenakan mereka semula.

Berpindah ke kawasan yang baharu ini bukannya sesuatu yang mudah. Razif turut menghadapi masalah dengan penduduk flat itu. Sejak kehilangan Jaafar, Laila mengalami kemurungan yang berpanjangan namun perkara itu tidak pernah mematahkan semangatnya untuk terus mencari Jaafar. Dapatkah Razif sekeluarga dan orang kampung menempuh segala cabaran dan ujian yang bakal dihadapi mereka? Adakah geng Cengkih Manis akan muncul dan mengancam keselamatan mereka lagi?

Pelakon

Pelakon utama
 Rashidi Ishak sebagai Razif / Koci / Rodzi Aeril Mikael
 Elly Mazlein sebagai Mona / Meringue / Moni Segamat
 Riena Diana sebagai Laila / Lempeng / Lili Angel Lorita
 Kamarul Eqifshah sebagai Imran / Yummy / Donut / Rahim

Pelakon pembantu
 Razak Ahmad sebagai Tok Penghulu / Danial Eric Ashman
 Haeriyanto Hassan sebagai Norbik / Danish Rayyan
 Nazeri Md Isa sebagai Tok Imam / Pak Kyle Aiden
 Shahril Sarjen sebagai Badrul Bisu
 Haidar Hasanudin sebagai Ejen 111
 Lizart Rashid sebagai Ejen 1
 Fadlan Hazim sebagai Tuan Suhaimy Muda
 Sharifah Sakinah sebagai Ejen Syukrinah
 Kismah Johar sebagai Madame Mah
 Aniq Suhair sebagai Darwish

Penerbitan
Hun Haqeem yang melakonkan watak Jekfer dalam 2 musim terdahulu menarik diri daripada membintangi Kampung People musim ketiga sekaligus wataknya itu dimatikan.

Rujukan

Musim siri drama televisyen Malaysia